CELEX: 32021R2046
Language: hu
Date: 2021-11-23 00:00:00
Title: A Bizottság (EU) 2021/2046 végrehajtási rendelete (2021. november 23.) az eredetmegjelölések és földrajzi jelzések genfi szöveg szerinti nemzetközi lajstromába bejegyzett „ម្រេចកំពត”/„Kampot Pepper” földrajzi árujelző oltalmának az Unióban történő megadásáról

2021.11.24.   
               
               
                  HU
               
               
                  Az Európai Unió Hivatalos Lapja
               
               
                  L 418/11
               
            
         A BIZOTTSÁG (EU) 2021/2046 VÉGREHAJTÁSI RENDELETE
         (2021. november 23.)
         az eredetmegjelölések és földrajzi jelzések genfi szöveg szerinti nemzetközi lajstromába bejegyzett „ម្រេចកំពត”/„Kampot Pepper” földrajzi árujelző oltalmának az Unióban történő megadásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniónak a Lisszaboni Megállapodás eredetmegjelölésekről és földrajzi jelzésekről szóló genfi szövegéhez történő csatlakozását követő fellépéséről szóló, 2019. október 23-i (EU) 2019/1753 európai parlamenti és tanácsi rendeletre (1) és különösen annak 7. cikke (1) bekezdésére,
         mivel:
         
                     (1)
                  
                  
                     A genfi szöveg 5. cikkének (1) és (2) bekezdése értelmében az egyes Szerződő Felek illetékes hatóságai eredetmegjelölés, illetve földrajzi jelzés nemzetközi lajstromozására vonatkozó bejelentéseket nyújthatnak be a Szellemi Tulajdon Világszervezetének Nemzetközi Irodájához, amely az adott eredetmegjelölést vagy földrajzi jelzést a genfi szöveg 6. cikkének megfelelően felveszi a nemzetközi lajstromba. A genfi szöveg 9. cikke szerint a többi Szerződő Fél saját jogrendszerének keretein belül oltalmat biztosít a lajstromozott eredetmegjelöléseknek és földrajzi jelzéseknek, amely elutasítás, lemondás, megsemmisítés vagy törlés tárgyát is képezheti.
                  
               
                     (2)
                  
                  
                     A genfi szöveg 6. cikkének (4) bekezdése alapján a Szellemi Tulajdon Világszervezetének Nemzetközi Irodája 2020. december 14-én értesítette a Bizottságot, hogy a Kambodzsa által használt „ម្រេចកំពត”/„Kampot Pepper” elnevezést földrajzi árujelzőként felvették az eredetmegjelölések és földrajzi jelzések genfi szöveg szerinti nemzetközi lajstromába.
                  
               
                     (3)
                  
                  
                     Az esetleges felszólalás benyújtásának lehetővé tétele érdekében a „ម្រេចកំពត”/„Kampot Pepper” földrajzi árujelző nemzetközi lajstromba vételét a Bizottság az (EU) 2019/1753 rendelet 4. cikkének (1) bekezdése értelmében közzétette az Európai Unió Hivatalos Lapjában (2).
                  
               
                     (4)
                  
                  
                     A Bizottság az (EU) 2019/1753 rendelet 5. cikkének megfelelően az említett cikkben meghatározott feltételek alapján értékelte a „ម្រេចកំពត”/„Kampot Pepper” földrajzi jelzés nemzetközi lajstromozását, és megállapította, hogy e feltételek teljesülnek.
                  
               
                     (5)
                  
                  
                     A Bizottsághoz nem érkezett az (EU) 2019/1753 rendelet 6. cikke szerinti felszólalás, ezért a genfi szövegnek megfelelően az Unióban oltalom alá kell venni a „ម្រេចកំពត”/„Kampot Pepper” elnevezést.
                  
               
                     (6)
                  
                  
                     Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A nemzetközi lajstromban földrajzi árujelzőként bejegyzett „ម្រេចកំពត”/„Kampot Pepper” elnevezés oltalomban részesül az Unióban.
            Az első bekezdésben említett elnevezés „bors” típusú terméket jelöl.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 271., 2019.10.24., 1. o.
         
         
            (2)  HL C 30., 2021.1.27., 9. o.